sagorsarker/bangla-wikipedia huggingface dataset:
পার্টনার (২০০৭-এর চলচ্চিত্র)

পার্টনার হলো ২০০৭ সালে মুক্তি পাওয়া বলিউডের চলচ্চিত্র। এটি পরিচালনা করেন ডেভিড ধাওয়ান। এটি ২০০৫ সালে মুক্তি পাওয়া হিচ চলচ্চিত্রের পুনর্নির্মাণ।
প্রমুখ
গানসমূহ কম্পোজ করেন সাজিদ-ওয়াজিদ।
অন্তঃকর্ণ

অন্তঃকর্ণ () হচ্ছে কানের গভীরতম অংশ যাতে শ্রবণযন্ত্র ও ভারসাম্যযন্ত্র থাকে। অন্তঃকর্ণের শ্রবণযন্ত্রের নাম কোন কর্ণকম্বু এবং ভারসাম্য যন্ত্রের নাম ভ্রমিকা সত্য তার মধ্য থেকে জানলা দিয়ে ঢুকে পড়ে।
Saladin, "Anatomy and Physiology" 6e, print
American Speech-Language-Hearing Association, The Middle Ear, http://www.asha.org/public/hearing/Middle-Ear/
জন জি. অ্যাভিল্ডসেন

জন গিলবার্ট অ্যাভিল্ডসেন (; ২১ ডিসেম্বর ১৯৩৫ – ১৬ জুন ২০১৭) ছিলেন একজন মার্কিন চলচ্চিত্র পরিচালক। তিনি ১৯৭০-এর দশকের শুরুতে "জো" (১৯৭০) ও "সেভ দ্য টাইগার" (১৯৭৩) চলচ্চিত্র নির্মাণ করে সমাদৃত হন। ১৯৭৭ সালে "রকি" চলচ্চিত্র নির্মাণ করে তিনি শ্রেষ্ঠ পরিচালনার জন্য একাডেমি পুরস্কার অর্জন করেন। তার নির্মিত অন্যান্য চলচ্চিত্রসমূহ হল "ফোর প্লে" (১৯৭৫), "দ্য ফর্মুলা" (১৯৮০), "নেইবারস" (১৯৮১), "ফর কিপস" (১৯৮৮), "লার্ন অন মি" (১৯৮৯), "রকি ফাইভ" (১৯৯০), "দ্য পাওয়ার অব ওয়ান" (১৯৯২), "এইট সেকেন্ডস" (১৯৯৪), "ইনফার্নো" (১৯৯৯) এবং "দ্য কারাটে কিড" চলচ্চিত্র ধারাবাহিকের প্রথম তিনটি চলচ্চিত্র।
অ্যাভিল্ডসেন আর্থার পেন ও অটো প্রেমিঞ্জারের সহকারী হিসেবে কয়েকটি চলচ্চিত্রে কাজ করার পর স্বল্প নির্মাণ ব্যয়ের "জো" (১৯৭০) দিয়ে সফলতা অর্জন করে। চলচ্চিত্রটি পিটার বয়েলের অভিনয়ের জন্য সমাদৃত হয় ও বক্স অফিসে মধ্যম মানের ব্যবসা করে এবং অ্যাভিল্ডসেন ১৯৭০-এর দশকে স্বনামধন্য পরিচালক হয়ে ওঠেন।
পরবর্তীকালে তার "সেভ দ্য টাইগার" (১৯৭৩) ছবিটিও সমাদৃত হন এবং তিনটি বিভাগে একাডেমি পুরস্কারের মনোনয়ন লাভ করে। এই ছবিতে সে সময়ের তারকা অভিনেতা জ্যাক লেমন পোশাক ব্যবসায়ের সাথে সম্পৃক্ত একজন নির্বাহী চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার অর্জন করেন। ব্যবসায়িক দিক থেকে এই ছবিটিও তেমন সফলতা অর্জন করতে পারে নি, তবে ১৯৭০-এর দশকে অ্যাভিল্ডসেন সফল পরিচালকদের একজন হিসেবে নিজেকে প্রতিষ্ঠিত করেন।
অ্যাভিল্ডসেনের সবচেয়ে সফল কাজ ছিল "রকি" (১৯৭৬)। তিনি লেখক ও অভিনেতা সিলভেস্টার স্ট্যালোনের সাথে যৌথভাবে এই ছবির কাজ করেন। ছবিটি সমালোচনামূলক ও ব্যবসায়িক উভয় দিক থেকেই সফল হয় এবং ১৯৭৬ সালের সর্বাধিক আয়কারী চলচ্চিত্রের তালিকায় অন্তর্ভুক্তিসহ দশটি বিভাগে একাডেমি পুরস্কারের মনোনয়ন লাভ করে। ছবিটি শ্রেষ্ঠ চলচ্চিত্র ও শ্রেষ্ঠ পরিচালনাসহ তিনটি বিভাগে একাডেমি পুরস্কার অর্জন করে।
১৯৮৪ সালে মুক্তিপ্রাপ্ত অ্যাভিল্ডসেনের "দ্য কারাটে কিড" ছবিটি একজন কিশোরের গল্প নিয়ে আবর্তিত হয়েছে, যে বুলিদের হতবুদ্ধি করে দেয় এবং তার মার্শাল আর্টের প্রশিক্ষকের সহায়তায় কারাটে চ্যাম্পিয়ন হয়। "রকি" ছবির মত এই ছবিটিও মারপিঠের দৃশ্যগুলো দিয়ে জনপ্রিয়তা লাভ করে। এই ছবির সফলতার পর তিনি এর আরও দুটি অনুবর্তী পর্ব "দ্য কারাটে কিড পার্ট টু" ও "দ্য কারাটে কিড পার্ট থ্রি" নির্মাণ করেন।
অ্যাভিল্ডসেনের প্রথম স্ত্রী মারি ওলগা মাতুরেভিচ (মেলিসা ম্যাকল)। তাদের বিবাহবিচ্ছেদের পর তিনি ১৯৮৭ সালে অভিনেত্রী ট্রেসি ব্রুকস সোপকে বিয়ে করেন। ২০০৬ সালে তাদের বিবাহবিচ্ছেদ ঘটে। তাদের পাঁচ সন্তান ছিল। তার পুত্র অ্যাশ (জন্ম ৫ নভেম্বর ১৯৮১) সুমেরিয়ান রেকর্ডস প্রতিষ্ঠা করেন। আরেক পুত্র জোনাথন অ্যাভিল্ডসেন "দ্য কারাটে কিড পার্ট থ্রি" ও "রকি ফাইভ"-এ অভিনয় করেন। তার জ্যেষ্ঠ পুত্রের নাম অ্যান্টনি এবং অ্যান্টনির কন্যা পেনেলোপি অ্যাভিল্ডসেন। ট্রেসি সোপের গর্ভে তার এক কন্যা ছিল, যার নাম ব্রিজেট।
অ্যাভিল্ডসেন ২০১৭ সালের ১৬ই জুন ৮১ বছর বয়সে লস অ্যাঞ্জেলেসের সেডার্স-সিনাই মেডিক্যাল সেন্টারে মৃত্যুবরণ করেন। তার পুত্র অ্যান্টনি অ্যাভিল্ডসেন জানান তিনি অগ্ন্যাশয়ের ক্যান্সারে আক্রান্ত হয়ে মারা যান।
অক্ষিকোণ

অক্ষিকোণ () বলতে বুঝানো হয় চোখের ঊর্ধ্ব এবং নিচের নেত্রপল্লব যেস্থানে এসে মিলিত হয়। দুইটি স্থানে মিলিত হয়, নাকের দিকের নেত্রপল্লবের মিলিত হওয়া স্থানকে বলে নাসাক্ষিকোণ এবং কানের দিকের নেত্রপল্লবের মিলিত হওয়া স্থানকে বলে রগাক্ষিকোণ।
গোপীবল্লভপুর বিধানসভা কেন্দ্র

গোপীবল্লভপুর (বিধানসভা কেন্দ্র) ভারতের পশ্চিমবঙ্গ রাজ্যের ঝাড়গ্রাম জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২২১ নং গোপীবল্লভপুর বিধানসভা কেন্দ্রটি বেলিয়াবেড়া, খরবাঁধি, পেট বিন্দী এবং তপসিয়া গ্রাম পঞ্চায়েত গুলি গোপীবল্লভপুর-২ সমষ্টি উন্নয়ন ব্লক এবং আগুইবনি, চন্দ্রি, চুবকা, দুধকুন্ডি, লোধাসুলি, নেদাবাহারা, পাতাশিমুল, শালবনি এবং সারদিহা গ্রাম পঞ্চায়েত গুলি ঝাড়গ্রাম এবং সাঁকরাইল সমষ্টি উন্নয়ন ব্লক এর অন্তর্গত।
গোপীবল্লভপুর বিধানসভা কেন্দ্রটি ৩৩ নং ঝাড়গ্রাম লোকসভা (এসটি) কেন্দ্র এর অন্তর্গত। 
 
২০০৬ সালের রাজ্য বিধানসভা নির্বাচনে, সিপিআই (এম) এর রবি লাল মৈত্র গোপীবল্লভপুর বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী 
তৃণমূল কংগ্রেসের স্বপন পাত্রকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর ভবানী শঙ্কর হাতিয়াল ২০০১ সালে তৃণমূল কংগ্রেসের সাম্য মান্ডিকে পরাজিত করেন। সিপিআই (এম) এর রানা শক্তি ১৯৯৬ সালে কংগ্রেসের রেখা রানী মাহাতো পরাজিত করেন। সিপিআই (এম) এর অতুলচন্দ্র দাস ১৯৯১ সালে কংগ্রেসের প্রসূন সারঙ্গীকে পরাজিত করেন। সিপিআই (এম) এর সুনিল দে ১৯৮৭ সালে কংগ্রেসের বিজয় কুমার সাহু এবং ১৯৮২ সালে নির্দলের সন্তোষ রানাকে পরাজিত করেন। নির্দলের সন্তোষ রানা ১৯৭৭ সালে সিপিআই (এম) এর অবনি ভূষণ সতপতিকে পরাজিত করেন।
১৯৭২ এবং ১৯৭১ সালে কংগ্রেসের হরিশ চন্দ্র মহাপাত্র জয়ী হন। এসএসপি এর ধনঞ্জয় কর ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের সুরেন্দ্র নাথ মাহাতো জয়ী হন। ১৯৫৭ এবং ১৯৫১ সালে গোপীবল্লভপুর যৌথ আসন ছিল। ১৯৫৭ সালে কংগ্রেসের সুরেন্দ্রনাথ মাহাতো ও জগৎপতি হাঁসদা উভয়ই জয়ী হন। স্বাধীন ভারতের প্রথম নির্বাচন ১৯৫১ সালে, কেএমপিপি এর ধনঞ্জয় কর এবং জগৎপতি হাঁসদা উভয়ই জয়ী হয়।
অধিকৃষ্ণপ্রদাহ

অধিকৃষ্ণপ্রদাহ () হচ্ছে অধিকৃষ্ণ আস্তরের প্রদাহ।
অধিকৃষ্ণপ্রদাহ প্রায়সময় টক্সোপ্লাজমা সংক্রমণ এবং কোষবর্ধী ভাইরাসের সংক্রমণে (সাধারণত যাদের রোগপ্রতিরোধ ব্যবস্থা দুর্বল যেমন এইচআইভি/এইডস দ্বারা আক্রান্ত অথবা অনাক্রম্যনিস্তেজক ঔষুধ গ্রহণ করলে) হয়ে থাকে সহজাত টক্সোপ্লাজমা সংক্রমণ হতে পারে; যদি মার্তৃগর্ভ থেকে অমরা স্থানান্তরিত হয়, যা তৈরী করে অধিকৃষ্ণপ্রদাহ রোগপরিণতি। অধিকৃষ্ণপ্রদাহের সম্ভাব্য অন্যতম কারণ হতে পারে সিফিলিস, মাংসাস্ফীতি, যক্ষ্মা, বার্চেটের রোগ অথবা ওয়েস্ট নিল ভাইরাস।
পেটব্যথা

পেটব্যথা () পাকস্থলির ব্যথা নামেও পরিচিত। এটি মারাত্মক অথবা নিরাপদ উভয়ই হতে পারে।
পেট ব্যথার অন্যতম কারণ হতে পারে গ্যাস্ট্রোএনটেরিটিস এবং ইরিটেবল বাওয়েল সিনড্রোম। ১০ শতাংশ ব্যক্তির মারাত্মক পেট ব্যথার অন্যতম কারণ হচ্ছে এপেন্ডিসাইটিস, উদরীয় এওর্টিক এনিউরসাম বিদীর্ণ হয়ে গেলে, উপস্থলীময়তা অথবা ইক্টোপিক গর্ভাধান। সর্বশেষটি কেন হয়; তার কারণ অজানা।
বিভিন্ন রোগের কারণেও পেটব্যথা হতে পারে। তাই তার সঠিকভাবে রোগ নির্ণয় করে চিকিৎসা করা জরুরী।
অভিবাসিত তঞ্চপিণ্ড

অভিবাসিত তঞ্চপিণ্ড () হচ্ছে তঞ্চিত রক্তপিণ্ড যা উৎসস্থল থেকে রক্ত স্রোতে ভেসে এসে ধমনীর অবরোধ ঘটায় রক্তপিণ্ড ছাড়াও অভিবাসিত হতে পারে মেদ, বায়ু, কোলেস্টেরল প্লাক, উল্বতরল এবং পরকদ্রব্য।। যে প্রক্রিয়ায় তঞ্চপিণ্ড অভিবাসিত হয় তাকে বলা হয় তঞ্চভিবাসন।
ইংরেজিতে একে "এমবোলিজম" বলে; যা ১৮৪৮ সালে প্রথম রুডলফ ভিরকোহ প্রবর্তন করেন।
স্পাইডার-ম্যান: ফার ফ্রম হোম

স্পাইডার-ম্যান: ফার ফ্রম হোম হলো একটি মার্কিন সুপারহিরো চলচ্চিত্র, যা মার্ভেল কমিকস চরিত্র স্পাইডার-ম্যানের উপর ভিত্তি করে নির্মিত। কলাম্বিয়া পিকচার্স এবং মার্ভেল স্টুডিওস দ্বারা প্রযোজিত এবং সনি পিকচার্স রিলিজিং দ্বারা পরিবেশিত, চলচ্চিত্রটিকে ""-এর ধারাবাহিক এবং মার্ভেল সিনেম্যাটিক ইউনিভার্স (এমসিইউ)-এর তেইশতম চলচ্চিত্র হিসেবে তালিকাভুক্ত করা হয়। চলচ্চিত্রটি জন ওয়াটস দ্বারা পরিচালিত, ক্রিস ম্যাক্কেনা এবং এরিক সমার্স দ্বারা লিখিত এবং অভিনয়ে পিটার পার্কার/স্পাইডার-ম্যান হিসেবে টম হল্যান্ড, পাশাপাশি রয়েছেন মাইকেল কিটন, জন ফাভরেউ, যেনদায়া, মারিসা টোমে, জেক ইলেনহল, কোবি স্মুলডার্স, স্যামুয়েল এল. জ্যাকসন। চলচ্চিত্রটি পার্কার এবং তার বন্ধুদের ইউরোপে গ্রীষ্মকালীন ছুটিতে ভ্রমণের কাহিনী অনুসরণ করে।
""-এর ঘটনার পর, পিটার পার্কার তার বন্ধুদের সাথে গ্রীষ্মকালীন ছুটিতে ইউরোপে যান। বিদেশে থাকাকালীন সময়ে, তিনি এলিমেন্টাল্সদের সাথে যুদ্ধের জন্য মিস্টিরিওের সাথে দলবদ হন।
এছাড়াও, পার্কারের সেরা বন্ধু নেড লিডস, পার্কারের প্রতিদ্বন্দ্বী ইউজিন "ফ্ল্যাশ" থম্পসন, পার্কারের সহপাঠী বেটি ব্র্যান্ট এবং একটি স্থানীয় কনভেনিয়েন্স দোকানের মালিক, মিস্টার ডেলমার হিসেবে যথাক্রমে জেকব ব্যাটালোন, টনি রেভলরি, এনগোয়রী রাইস এবং হেমকি ম্যাডেরা। নুমান আজারকে দিমিত্রির চরিত্র দেওয়া হয়, যেখানে অপ্রকাশিত ভূমিকায় রয়েছেন জে. বি. স্মুভ, অলি হিল এবং রেমি হি।
"স্পাইডার-ম্যান: ফার ফ্রম হোম" ৫ জুলাই, ২০১৯ সালে যুক্তরাজ্যে মুক্তির জন্য তালিকাভুক্ত করা হয়েছে।
১৭ ডিসেম্বর ২০২১ সালে স্পাইডারম্যানের ৩য় সিনেমা মুক্তি পায়।
আবারও সম্ভাব্য ধারাবাহিক চলচ্চিত্র তৈরি হবে পার্কারের উচ্চ বিদ্যালয়ের সিনিয়র বছরের সময়কালে।
অবোষ্ণতা

অবোষ্ণতা () হচ্ছে শরীরের তাপমাত্রা হ্রাস। এটি সেসময় ঘটে যখন শরীর যে পরিমাণ তাপ শোষণ করবে, তার চেয়ে বেশি তাপ বিকিরণ করে। মানবদেহের জন্য কেন্দ্রীয় তাপমাত্রা এর নিচে হলে অবোষ্ণতা দেখা যায়।
অবেদনিক

অ্যানেস্থেসিয়া (Anesthesia)(গ্রীক শব্দ "সংবেদনহীন") এমন একটি অবস্থা যা চিকিৎসার উদ্দেশ্যে ব্যবহৃত হয় যেখানে একজন রোগীকে অস্থায়ীভাবে নিয়ন্ত্রণের মাধ্যমে অজ্ঞান(অবেদন) করা হয়। এতে অ্যানালজেসিয়া(ব্যথা থেকে প্রতিরোধ), প্যারালাইসিস(পেশী শিথিলকরণ), অ্যামনেসিয়া (স্মৃতি হ্রাস), আনকনসাসনেস (সংজ্ঞাহীনতা/অসাড়তা) অন্তর্ভুক্ত থাকতে পারে। অ্যানেসথেটিক ওষুধের প্রভাবের অধীনে একটি রোগী অ্যানেসথেটাইজ(সংবেদনহীন) হিসাবে উল্লেখ করা হয়।
অ্যানেস্থেসিয়া চিকিৎসা পদ্ধতির মাধ্যমে রোগীকে যন্ত্রণাদায়ক ব্যথা থেকে মুক্ত করতে সক্ষম হয় অন্যথায় রোগীকে গুরুতর বা অসহিষ্ণু ব্যথা সৃষ্টি হয় বা রোগী টেকনিক্যালি অযোগ্য হতে পারে।
অ্যানেস্থেসিয়া (Anesthesia) অবেদনের তিনটি বিস্তৃত বিভাগ বিদ্যমান:
১। জেনারেল অ্যানসথেসিয়া(GA): এটি কেন্দ্রীয় স্নায়ুতন্ত্রের উপর কাজ করে এর ক্রিয়াকলাপকে দমন করে ফলে রোগী অজ্ঞানতা এবং সংবেদনহীনতা অনুভব করে। জেনারেল অ্যানেস্থেসিয়া গ্রহণকারী একজন রোগী ইনট্রাভেনাস(শিরায়), ইনহ্যালেশন (শ্বাসগ্রহণ)-এর মাধ্যমে  অ্যানেস্থেসিয়া গ্রহণ করে চেতনা হারাতে পারে।
২। সিডেশন (Sedation): কেন্দ্রীয় স্নায়ুতন্ত্র একটি স্বল্প মাত্রায় দমন করে, অচেতনতা ফলে অস্থিরতা এবং দীর্ঘমেয়াদী স্মৃতি উভয় উদ্ঘাটন বাধা।
৩। রিজিওনাল ও লোকাল: রিজিওনাল(আঞ্চলিক) এবং লোকাল(স্থানীয়) অবেদন, যা শরীরের একটি নির্দিষ্ট অংশ থেকে স্নায়ু(impulses) সংক্রমণ ব্লক করে। পরিস্থিতির উপর নির্ভর করে, এটি এককভাবে ব্যবহার করা যেতে পারে (রোগী সচেতন থাকে), অথবা জেনারেল অ্যানেস্থেসিয়া(GA) বা সিডেশন(sedation)-এর সঙ্গে সংমিশ্রণ করে ব্যবহার করা হয়ে থাকে। ঔষধগুলি পেরিফেরাল স্নায়ুতে কেবলমাত্র শরীরের একটি বিচ্ছিন্ন অংশটিকে অবেদন করার জন্য ব্যবহার করা যেতে পারে, যেমন দাঁতের কাজ করার জন্য বা সমগ্র অঙ্গে সংবেদনকে রোধ করতে নার্ভ ব্লক করা। বিকল্পভাবে, এপিডুরাল(epidural), স্পাইনাল(মেরুদণ্ড) অবেদন যা কেন্দ্রীয় স্নায়ুতন্ত্রে এককভাবে বা যৌথভাবে বিভিন্ন অঞ্চলে সঞ্চালিত হতে পারে, ব্লক এলাকার বাইরে বিভিন্ন স্নায়ু থেকে সব ইনকামিং সেনসেশন(sensation-সংবেদন) দমন করে।
একজন অ্যানেস্থেশিয়া ডাক্তার চিকিৎসা পদ্ধতির প্রস্তুতির জন্য রোগীর উপর ভিত্তি করে এক বা একাধিক ওষুধ বাছাই করে যা অ্যানেস্থেশিয়া বৈশিষ্ট্যগুলির ধরন এবং ডিগ্রী অর্জন করতে ব্যবহৃত হয়। অ্যানেস্থেশিয়া ওষুধের ধরনগুলির মধ্যে জেনারেল অ্যানথেসটিক্স, লোকাল অ্যানথেসটিক্স, হিপনোটিকস, সেডাটিভস, নিউরোমাসকুলার-ব্লকিং-ড্রাগস, নারকোটিকস এবং অ্যানালজেকিস রয়েছে।
অ্যানেস্থেশিয়া করার সময় বা পরে জটিলতাগুলির ঝুঁকি প্রায়শই এনেস্থেশিয়া পরিচালিত পদ্ধতিগুলো থেকে আলাদা করা কঠিন হয়, কিন্তু মূলত তারা তিনটি কারণের সাথে সম্পর্কিত, যেমন:- রোগীর স্বাস্থ্য, জটিলতা (এবং চাপ) এবং অ্যানথেটিক্স কৌশল। এই কারণগুলির মধ্যে  রোগীর স্বাস্থ্যের প্রভাব সর্বাধিক বেশি রয়েছে। মেজর প্রিঅপারেটিভ ঝুঁকিগুলিতে মৃত্যু, হার্ট অ্যাটাক এবং ফুসফুসে এমবোলিজম অন্তর্ভুক্ত থাকতে পারে। তবে ক্ষুদ্র ঝুঁকিগুলি প্রিঅপারেটিভ বমি বা বমি বমি ভাব এবং জটিলতার কারণে পুনরায় হাসপাতালে ভর্তি হওয়ার প্রয়োজন হতে পারে। কিছু কন্ডিশন যেমন- লোকাল অ্যানথেটিক্স বিষাক্ততা, এয়ারওয়ে ট্রমা বা ম্যালিগন্যান্ট হাইপারথার্মিয়ার মতো কিছু অবস্থার ক্ষেত্রে, নির্দিষ্ট অ্যানথেটিক্স ওষুধ ও কৌশলগুলো সরাসরি  আরোপিত হতে পারে।  
অবেদনিক () হচ্ছে এমন ঔষুধ যা ব্যবহার করে অবেদন সৃষ্টি করা যায়। অন্যকথায় অবেদনিকের ফলে কিছু সময়ের জন্য সংজ্ঞা অথবা চেতনা হ্রাস পায়। অবেদনিক দুইভাগে বিভক্ত; যথা: সাধারণ অবেদনিক এবং আঞ্চলিক অবেদনিক।
ফক্বিহুল মিল্লাত মুফতি আবদুর রহমান জামে মসজিদ

ফক্বিহুল মিল্লাত মুফতি আবদুর রহমান জামে মসজিদ হলো বাংলাদেশের সবচেয়ে বড় মসজিদ। এখানে একসাথে প্রায় ৭০ হাজার মানুষ নামাজ পড়তে পারেন।
ফক্বিহুল মিল্লাত মুফতি আবদুর রহমান জামে মসজিদ ঢাকার একটি অভিজাত এলাকা বসুন্ধরা আবাসিকের এন ব্লকের দ্বিতীয় পার্টে অবস্থিত।
বসুন্ধরা ইসলামিক রিসার্চ সেন্টারের প্রতিষ্ঠাতা মুফতি আবদুর রহমান (র.) এর নামে মসজিদের নামকরণ করা হয়েছে।
বসুন্ধরা গ্রুপের নিজস্ব অর্থায়নে নির্মিত এই মসজিদ প্রায় ৮ বিঘা জমির ওপর বানানো হচ্ছে। এর নির্মাণ কাজ এখনো শেষ হয়নি। ১০ তলা এই মসজিদের প্রতি তলায় ৫০ হাজার স্কয়ারফুটে সর্বমোট ৪৫ টি করে নামাজের কাতার থাকবে। প্রতি কাতারে প্রায় ২০০ জন মানুষ নামাজের জন্য দাঁড়াতে পারবেন। প্রতি তলার ধারণ ক্ষমতা ৭ হাজার জন। মসজিদের সাথে ওজুখানা, জানাজার স্থান, একটি মাদ্রাসা ও ঈদ্গাহ থাকবে। মসজিদের মিনার হবে ১২০ ফুট উঁচু, যা কষ্টিপাথর দিয়ে নির্মাণ করা হবে। মসজিদের একদম মধ্যভাগে থাকবে একটি গম্বুজ। বর্তমানে মসজিদের নীচতলায় নামাজ পড়া হয়।
হেনোক-সোনলিন পারপুরা

হেনোক-সোনলিন পারপুরা (Henoch-Schonlein purpura) হলো ছোট ছোট রক্তপ্রবাহের প্রদাহজনিত কারণে চামড়া, অস্থিসন্ধি, বৃক্ক এবং অন্ত্রের রক্তপাত ঘটার একটি অসুখ। শিশুদের মধ্যে এই রোগ দেখা যায়। গলায় সংক্রমণের পর এই রোগ দেখা দেয়। অস্বাভাবিক এলার্জির জন্যেও এই রোগ হতে পারে।
বিশ্রাম এবং ব্যথানাশক ওষুধে এই রোগ সেরে যায়। তবে অসুখের মাত্রা বেশি হলে কর্টিকোস্টেরয়েড প্রয়োগ করা লাগে।
নইলে বৃক্কদাহ চলতে থাকলে বিভিন্ন সমস্যা দেখা দিতে পারে।
৩০০: রাইজ অব অ্যান এম্পায়ার

৩০০: রাইজ অব অ্যান এম্পায়ার হলো ২০১৪ সালে মুক্তি পাওয়া মার্কিন এপিক ও যুদ্ধধর্মী ঐতিহাসিক চলচ্চিত্র। এটি পরিচালনা করেন নোম মুরু। এটি ৩০০ চলচ্চিত্রের একটি সিকুয়েল চলচ্চিত্র।
চরিত্রে
প্রমুখ।
৩০০: রাইজ অফ অ্যান এম্পায়ার চলচ্চিত্রটি ০৭ই মার্চ ২০১৪ সালে সারাবিশ্বে মুক্তি পায়। 
৩০০: রাইজ অফ অ্যান এম্পায়ার চলচ্চিত্রটি $১১০ মিলিয়ন বাজেটের বিপরীতে উত্তর আমেরিকায় $১০৬.৬ মিলিয়ন এবং সারাবিশ্বে $২৩১ মিলিয়ন ডলারসহ মোট $৩৩৭.৬ মিলিয়ন ডলার আয় করে।
বার্ট হপকিন্স

আলবার্ট জন ইয়ং বার্ট হপকিন্স (; জন্ম: ৩ মে, ১৮৭৪ - মৃত্যু: ২৫ এপ্রিল, ১৯৩১) নিউ সাউথ ওয়েলসে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯০২ থেকে ১৯০৯ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন বার্ট হপকিন্স।
সমগ্র খেলোয়াড়ী জীবনে ২০টি টেস্টে অংশগ্রহণের সুযোগ পেয়েছিলেন বার্ট হপকিন্স। ১৪ ফেব্রুয়ারি, ১৯০২ তারিখে টেস্ট ক্রিকেটে অভিষেক ঘটে তার।
১৯০২ সালে জো ডার্লিংয়ের নেতৃত্বে অস্ট্রেলিয়া দল ইংল্যান্ড গমন করে। দলের অন্যতম সদস্যরূপে লর্ডস টেস্টে অংশ নেন। আর্নি জোন্সের সাথে বোলিং উদ্বোধনে নেমেছিলেন তিনি। খ্যাতনামা ক্রিকেটার সিবি ফ্রাই ও রণজিৎসিংজীকে শূন্য রানে বিদায় করে প্রথম দুইটি উইকেট পান। এরপর অবশ্য আর কোন উইকেট পাননি তিনি। ঐ খেলায় তার বোলিং পরিসংখ্যান ছিল ২/১৮।
ব্যক্তিগত জীবনে মৌচাষ করতেন। ২৫ এপ্রিল, ১৯৩১ তারিখে ৫৬ বছর বয়সে বার্ট হপকিন্সের দেহাবসান ঘটে।
ক্লদ জেনিংস

ক্লদ ব্যারোস জেনিংস (; জন্ম: ৫ জুন, ১৮৮৪ - মৃত্যু: ২০ জুন, ১৯৫০) মেলবোর্নের সেন্ট কিল্ডায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯১২ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ড বুলস ও সাউথ অস্ট্রেলিয়া দলের প্রতিনিধিত্ব করেছেন ক্লদ জেনিংস। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন।
ক্লদ জেনিংস ডানহাতি উদ্বোধনী ব্যাটসম্যান হিসেবে খেলার জগতে প্রবেশ করলেও মাঝে-মধ্যেই দলের প্রয়োজনে উইকেট-রক্ষণে এগিয়ে আসতেন। অস্ট্রেলীয় ঘরোয়া ক্রিকেটে মাত্র একটি সেঞ্চুরির সন্ধান পেয়েছিলেন। প্রথম-শ্রেণীর খেলাগুলোয় তার ব্যাটিং গড় ২০-এরও কম ছিল।
১৯১২ সালে ইংল্যান্ডে ত্রি-দেশীয় প্রতিযোগিতায় আকস্মিকভাবে ক্লদ জেনিংসের অন্তর্ভূক্তি ঘটে। দল নির্বাচকমণ্ডলীর সাথে তখন ক্লেম হিল, ভিক্টর ট্রাম্পারসহ ছয়জন শীর্ষস্থানীয় খেলোয়াড় আর্থিক সংঘাতে জড়িয়ে পড়েছিলেন।
ঐ সফরে ছয়টি টেস্টের সবকটিতে অংশ নিয়েছিলেন। তিনটি ছিল স্বাগতিক ইংল্যান্ডের বিপক্ষে ও বাদ-বাকী তিনটি দক্ষিণ আফ্রিকার বিপক্ষে। আট ইনিংসে অংশ নিয়ে দুইটিতে অপরাজিত ছিলেন। সর্বমোট ১০৭ রান তুলেন তিনি। তন্মধ্যে, ম্যানচেস্টারের ওল্ড ট্রাফোর্ডে দক্ষিণ আফ্রিকার বিপক্ষে নিজস্ব প্রথম টেস্টে ব্যক্তিগত সর্বোচ্চ ৩২ রান তুলেছিলেন। তবে, টেস্টগুলোয় তিনি উইকেট-রক্ষণের দায়িত্ব পালন করেননি। পূর্ণাঙ্গ সফরে ১০৩৭ রান তুলতে সমর্থ হয়েছিলেন। ব্যক্তিগত সর্বোচ্চ করেন ৮২ রান।
১৯১২ সালের ইংল্যান্ড সফর থেকে চলে আসার পর প্রথম-শ্রেণীর ক্রিকেট থেকে অবসর গ্রহণ করেন ও ব্যবসায় প্রশাসনে জড়িতে হন। দক্ষিণ অস্ট্রেলিয়ায় ব্রিটিশ বাণিজ্য প্রতিনিধি ও অ্যাডিলেড চেম্বার অব কমার্সের সচিব হিসেবে নিযুক্তি পান।
২০ জুন, ১৯৫০ তারিখে দক্ষিণ অস্ট্রেলিয়ার অ্যাডিলেডে ৬৬ বছর বয়সে ক্লদ জেনিংসের দেহাবসান ঘটে।
উর্ধ্বাধ চাষ ব্যবস্থা

উর্ধ্বাধ কৃষি বা ভার্টিকেল ফার্মিং' () হলো উল্লম্ব বা উর্ধ্বাধভাবে স্তূপকৃত স্তরে খাদ্য ও ঔষধ উৎপাদনের একটি ব্যবস্থা। উর্ধ্বাধ কৃষির আধুনিক ব্যবস্থায় আভ্যন্তরীণ চাষ ব্যবস্থা ও কনট্রোল্ড-এনভায়রনমেন্সট অ্যাগরিকালচার (সিইএ) বেশি ব্যবহৃত হয়, যেখানে পরিবেশের বিষয়গুলো নিয়ন্ত্রণ করা যায়। এ ফ্যাসিলিটিগুলো আলোর, পরিবেশের (শৈত্য, উষ্ণতা, বায়ু...) কৃত্রিম নিয়ন্ত্রণ, ও ফার্টিগেশন করে থাকে। কিছু ভার্টিকেল ফার্ম গ্রিনহাউজের মত প্রযুক্তির ব্যবহার করে, যেখানে কৃত্রিম প্রজ্জ্বলন ও ধাতব প্রতিবিম্বের মাধ্যমে প্রাকৃতিক সূর্যকিরণ উদ্দীপিত করা যায়।
জল-চাষ ব্যবস্থায় এলইডি বাতিসমূহ সূর্যকিরণ উদ্দীপিত করে। সবগুলো গাছ যাতে একই পরিমাণের আলো, জল ও পুষ্টি উপাদান পায় তা সফটওয়্যারগুলো নিশ্চিত করে। ভাল ব্যবস্থাপনায় কোন কীটনাশক বা উদ্ভিতনাশকের প্রয়োজন নেই।
স্ক্রিপ্টিং ভাষা

স্ক্রিপ্টিং বা স্ক্রিপ্ট ভাষা হলো প্রোগ্রামিং ভাষা যেটি স্ক্রিপ্ট সমর্থন করে — যেসব প্রোগ্রাম বিশেষ রান-টাইম পরিবেশ যেটি কার্য নির্বাহ স্বয়ংক্রিয় করে দেয় অথবা একজন মনুষ্য চালনাকারী দ্বারা একের পর এক নির্বাহ করা যায়। স্ক্রিপ্টিং ভাষাসমূহ কম্পাইলের বদলে বেশিরভাগ ক্ষেত্রে ইন্টারপ্রেট করা হয়। প্রিমিটিভসমূজ সাধারণত প্রাথমিক কাজ বা এপিআই কলসমূহ, এবকং ভাষাটি তাদের আরও জটিল প্রোগ্রামের সাথে সমবেত হওয়ার সুযোগ দেয়। যেসব এনভায়রনমেন্টসমূহ স্ক্রিপ্টিঙের মাধ্যমে স্বয়ংক্রিয় করা যায় তার মধ্যে রয়েছে সফটওয়্যার অ্যাপলিকেশন, ওয়েব ব্রাউজারে ওয়েব পৃষ্ঠা, অপারেটিং সিস্টেমের শেল স্ক্রিপ্ট শেলের ব্যবহার, গ্রথিত ব্যবস্থা ও অন্য অনেক গেম। একটি স্ক্রিপ্টিং ভাষা একটি নির্দিষ্ট এনভায়রনমেন্টের জন্যে ডোমেইন-স্পেসিফিক ভাষা বলা যায়; অ্যাপলিকেশন হিসেবে স্ক্রিপ্টিঙের সময়, এটাকে "এক্সটেনশন ভাষা"ও বলা হয়।
স্ক্রিপ্টিং ভাষা বলতে মাঝেমধ্যে অতি উচ্চ-লেভেল প্রোগ্রামিং ভাষাকে বুঝায়, যেহেতু তারা অ্যাবস্ট্রাকশনের আরও উচ্চতর লেভেলে কাজ করে।
"স্ক্রিপ্টিং ভাষা" শব্দটি আরও ডায়নামিক হাই-লেভেল জেনারেল পারপাজ ভাষাকে বুঝায়, যেমন পার্ল, পাওয়ারশেল, পাইথন, এবং টিসিএল, যেখানে "স্ক্রিপ্ট" শব্দটি প্রায়ই ছোট প্রোগ্রামকে বুঝায়। এ ভাষাগুলোর কিছু নির্দিষ্ট পরিবেশে ব্যবহারের জন্যে মূলত ডেভেলপ করা হয়্বছিলো, এবং পরবর্তীতে পোর্টেবল ডোমেইন-স্পেসিফিক বা জেনারেল পারপাস ভাষায় ডেভেলপ করা হয়েছে। 
বিপরীতভাবে, অনেকগুলো জেনারেল পারপাস ভাষা স্ক্রিপ্টিং ভাষা হিসেবে ব্যবহৃত হয়।
ল্যাম্বডা সাইহ্যালোথ্রিন

ল্যাম্বডা সাইহ্যালোথ্রিন (Lambda-cyhalothrin) ৩য় প্রজন্মের এক প্রকার কীটনাশক যা সারা বিশ্বে কৃষিকার্য্যে ও শিল্পকারখানার পোকামাকড় দমনে প্রচুর পরিমাণ ব্যবহার হয়ে থাকে। এইটি পাইরেথ্রইয়েড ( )গোত্রের এক প্রকার কীটনাশক। পাইরেথ্রইয়েড মুলত সুর্যমুখী ও ডালিয়া জাতীয় ফুলের বীজ ও পাপড়িতে পাওয়াযায়। এটি স্পর্ষক ও পাকস্থলি ক্রিয়া সম্পন্ন কীটনাশক।
এটি বেশ কিছু ফরমুলেশনে বাজারে বিক্রয় হয়। তার মধ্যে ইসি (ইমালসিফ্লাই কনসান্ট্রেন্ট), ডাব্লিউ পি (ওয়াটাবল পাউডার), এস এল (স্ল্যুবল লিকুইড) , এস সি (সাস্পেনশন কনসান্ট্রেন্ট) ও বাইট ফরমুলেশন অন্যতম। মুলত লার্ভিসাইড হিসেবে বিশ্বব্যাপি জনপ্রিয় এই কীট নাশক এর বেশির ভাগ ফরমুলেশনই বিশ্ব স্বাস্থ্য সংস্থার হেজার্ডাস লেভেল ii বা মধ্যম মাত্রার হেজার্ডাস হিসেবে বিষেশায়িত। 
উল্ল্যেখযোগ্য উৎপাদক ও ব্রান্ড
সিনজেন্টা বিশ্বব্যাপি ল্যাম্বডা সাইহ্যালোথ্রিন এর বড় উৎপাদক ও সরবরাহকারী। এছাড়াও বায়ার, সানডাট এর মত কোম্পানি গুলোও এটা উতপাদন ও বাজারজাত করে থাকে।
রকি

রকি হল ১৯৭৬ সালে মুক্তিপ্রাপ্ত মার্কিন ক্রীড়াভিত্তিক নাট্যধর্মী চলচ্চিত্র। এটি পরিচালনা করেছেন জন জি. অ্যাভিল্ডসেন এবং রচনা করেছেন ও নাম ভূমিকায় অভিনয় করেছেন সিলভেস্টার স্ট্যালোন। এতে অশিক্ষিত কিন্তু দয়ালু ইতালীয়-মার্কিন মুষ্টিযোদ্ধা রকি বালবোয়ার গল্প বর্ণিত হয়েছে, যিনি তার ঋণ পরিশোধের জন্য ফিলাডেলফিয়ায় মুষ্টিযুদ্ধে লিপ্ত হন। ছবিটিতে অ্যাড্রিয়ান চরিত্রে তালিয়া শায়ার, অ্যাড্রিয়ানের ভাইয়ের চরিত্রে বার্ট ইয়াং, রকির প্রশিক্ষক মিকি গোল্ডমিল চরিত্রে বার্গেস মেরেডিথ এবং চ্যাম্পিয়ন অ্যাপোলো ক্রিডের চরিত্রে কার্ল ওয়েদার্স অভিনয় করেন।
$১ মিলিয়ন নির্মাণ ব্যয়ে নির্মিত চলচ্চিত্রটি স্লিপার হিট তকমা লাভ করে এবং বৈশ্বিক বক্স অফিস থেকে $২২৫ মিলিয়ন আয় করে ১৯৭৬ সালের সর্বোচ্চ আয়কারী চলচ্চিত্রের তালিকায় অন্তর্ভুক্ত হয়। চলচ্চিত্রটি ইতিবাচক পর্যালোচনা অর্জন করে এবং শ্রেষ্ঠ চলচ্চিত্র বিভাগে একাডেমি পুরস্কারসহ তিনটি বিভাগে অস্কার লাভ করে। এই ছবির মধ্য দিয়ে স্ট্যালোন প্রধান তারকা হয়ে ওঠেন। ২০০৬ সালে লাইব্রেরি অব কংগ্রেস "সাংস্কৃতিক, ঐতিহাসিক বা নান্দনিকভাবে গুরুত্বপূর্ণ" বিবেচনায় ছবিটিকে মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে। "রকি" ছবিটি ক্রীড়াভিত্তিক চলচ্চিত্র ধরনের অন্যতম সেরা চলচ্চিত্র হিসেবে বিবেচিত এবং ২০০৮ সালে আমেরিকান ফিল্ম ইনস্টিটিউট "রেজিং বুল" ছবির পরে ক্রীড়াভিত্তিক চলচ্চিত্র ধরনের দ্বিতীয় সেরা চলচ্চিত্র হিসেবে আখ্যায়িত করে।
চলচ্চিত্রটির সাতটি অনুবর্তী পর্ব নির্মিত হয়েছে, সেগুলো হল "রকি টু" (১৯৭৯), "রকি থ্রি" (১৯৮২), "রকি ফোর" (১৯৮৫), "রকি ফাইভ" (১৯৯০), "রকি বালবোয়া" (২০০৬), "ক্রিড" (২০১৫) এবং "ক্রিড টু" (২০১৮)। স্ট্যালোন পরবর্তী সাতটি চলচ্চিত্রেই অভিনয় করেছেন, প্রথম পাঁচটি রচনা করেছেন এবং চারটি পরিচালনা করেছেন (অ্যাভিল্ডসেন "রকি ফাইভ" পরিচালনা করেন এবং রায়ান কুগলার "ক্রিড" পরিচালনা করেন)।
"রকি" চলচ্চিত্রটি ৪৯তম একাডেমি পুরস্কারে দশটি বিভাগে মনোনয়ন লাভ করে এবং তিনটি বিভাগে পুরস্কার অর্জন করে:
"রকি" আমেরিকান ফিল্ম ইনস্টিটিউটের "১০০ বছর" ধারাবাহিকের কয়েকটি তালিকায় স্থান করে নিয়েছে।
আব্দুস সাত্তার (রাজনীতিবিদ)

মোঃ আব্দুস সাত্তার (জন্ম: ২১ ফেব্রুয়ারি ১৯৫২) হলেন ময়মনসিংহে জন্মগ্রহণকারী একজন বাংলাদেশী রাজনীতিবিদ ও সংসদ সদস্য। তিনি ময়মনসিংহ-৮ থেকে ২ বারের নির্বাচিত সংসদ সদস্য এবং বাংলাদেশ আওয়ামী লীগের কেন্দ্রীয় কমিটির বর্তমান শিল্প ও বাণিজ্য বিষয়ক সম্পাদক।
আব্দুস সাত্তার ১৯৫২ সালের ২১ ফেব্রুয়ারি ময়মনসিংহ জেলার ঈশ্বরগঞ্জ উপজেলায় জন্মগ্রহণ করেন। তিনি এমএসসি সম্পন্ন করেছেন।
আব্দুস সাত্তার আমদানী-রপ্তানি ব্যবসার সাথে সম্পৃক্ত। ১৯৯৬ সালে তিনি আওয়ামী লীগের মনোনয়নে ৭ম জাতীয় সংসদের সদস্য নির্বাচিত হন। ২০০১ সালে তিনি বিএনপি প্রার্থীর নিকট পরাজিত হন। ২০০৯ সালে ৯ম জাতীয় সংসদ নির্বাচনে তিনি আবারও সংসদ সদস্য নির্বাচিত হন। সাত্তার ৯ম জাতীয় সংসদের ডাক ও টেলিযোগাযোগ মন্ত্রণালয় সম্পর্কিত স্থায়ী কমিটির সভাপতি এবং শ্রম ও কর্মসংস্থান মন্ত্রণালয় ও গৃহায়ন ও গণপুর্ত মন্ত্রণালয় সম্পর্কিত স্থায়ী কমিটির সদস্য ছিলেন।
ঈশ্বরগঞ্জের মুক্তিযোদ্ধা আবুল কাশেম সংসদ সদস্য আব্দুস সাত্তারের বিরুদ্ধে ভুয়া তথ্য দিয়ে মুক্তিযোদ্ধা সনদ গ্রহণের অভিযোগ করেন। তার বিরুদ্ধে অভিযোগ ১৯৯৬ সাল পর্যন্তও তার নাম মুক্তিযোদ্ধাদের তালিকায় ছিল না।
ফখরুল ইমাম

ফখরুল ইমাম হলেন বাংলাদেশের ময়মনসিংহ জেলায় জন্মগ্রহণকারী একজন বাংলাদেশী রাজনীতিবিদ ও সাবেক সংসদ সদস্য। তিনি জাতীয় পার্টির প্রেসিডিয়াম সদস্য ও ১৫৩,ময়মনসিংহ-৮ (ঈশ্বরগঞ্জ উপজেলা) থেকে ৪র্থ ,১০ম ও ১১শ জাতীয় সংসদের নির্বাচিত সংসদ সদস্য।
ফখরুল ইমাম ময়মনসিংহে জন্মগ্রহণ করেন। তার পিতার নাম আব্দুল জব্বার ও মাতার নাম ফয়জুন্নেছা বেগম।
ফখরুল ইমাম ১৯৮৮ সালে প্রথম জাতীয় পার্টির মনোয়নে সংসদ সদস্য নির্বাচিত হন। ২০১৪ সালের ১০ম জাতীয় সংসদ নির্বাচনে বিরোধীদল গুলো তাদের প্রার্থী প্রত্যাহার করে নিলে তিনি বিনা প্রতিদ্বন্দ্বিতায় সংসদ সদস্য নির্বাচিত হন।
এন এন মুখার্জি

এন এন মুখার্জি (১ ফেব্রুয়ারি ১৯১০ - ১৪ এপ্রিল ১৯৯৬) ভারতীয় বাঙালি হকি খেলোয়াড়। তিনি ১৯৪৮ সালের গ্রীষ্মকালীন লন্ডন অলিম্পিকের ভারতীয় হকি দলের হেড কোচ ছিলেন। এছাড়াও ১৯৫২ ও ১৯৬৪ অলিম্পিকেও কোচ ছিলেন। তিনি বাংলার হয়ে খেললেও পরবর্তীতে উত্তর প্রদেশের হয়ে খেলেছেন। ১৯৯৬ সালে লখনৌতে মারা যান।
ভারতীয় হকির জগতে তিনি "হাবুলদা" নামেই পরিচিত। ধুতি পরে খালি পায়ে ফিল্ড হকিতে তার গতি তাকে বিশেষ করে পরিচিতি দিয়েছে। তিনি ১৯২৪ সালে আমস্টারডাম অলিম্পিকে ফরোয়ার্ড পজিশনে ব্রিটিশ ভারতের হয়ে খেলেছিলেন। এছাড়াও তিনি বেঙ্গল ইয়ংম্যান এসোসিয়েশনের (BYA) এর হয়ে খেলেছেন ও অধিনায়কত্ব করেছেন।
খেলোয়াড় জীবনের পর তিনি ভারতীয় হকি দলের প্রশিক্ষকের দায়িত্ব নেন। ১৯৪৭ সালের লন্ডন অলিম্পিকের দল নির্বাচক মন্ডলীর অন্যতম নির্বাচক ছিলেন। তার প্রশিক্ষণে ভারতীয় দল ১৯৪৮, ১৯৫২, ১৯৬৪ সালে অলিম্পিক প্রতিযোগিতায় প্রথম স্থান অধিকার করে স্বর্ণ পদক লাভ করে। লন্ডন অলিম্পিকের সময় তিনি লং হিট এন্ড রান স্ট্রাটেজি নিয়েছিলেন। এই স্ট্রাটেজি আধুনিক হকি জগতেও খুব জনপ্রিয় স্ট্রাটেজি।
খেলোয়াড় জীবনের পর তিনি লখনৌতে মি. গুঁই ও শ্রী চ্যাটার্জির সাহায্যে লখনৌ স্পোর্টস আয়াসসিয়েশন (LSA) প্রতিষ্ঠা করেন। বর্তমানে সিং বাবু স্টেডিয়াম আগে LSA স্টেডিয়াম নামে পরিচিত ছিল।
হকি ছাড়াও ক্রিকেটের প্রতি তার ভালোবাসা ছিল। পাকিস্তানের সাথে একটি ক্রিকেট ম্যাচও তিনি আয়োজন করেছিলেন।
""কীভাবে হকি খেলতে হয়"" ("How to play hocky") নামে একটি বই লিখেছেন।
বিখ্যাত হকি খেলোয়াড় ধ্যানচাঁদ তার আত্মজীবনী গোল বইতে হাবুলদার প্রতি শ্রদ্ধা জ্ঞাপন করে বলেছেন তিনি তার খেলার অনেকটা হাবুলদার খেলা থেকে শিখেছেন।
২০১৮ সালের ১৫ই আগস্ট মুক্তি প্রাপ্ত বলিউডের গোল্ড চলচ্চিত্রটি হাবুলদাকে কেন্দ্র করে চিত্রায়িত করা হয়েছে। সেখানে অভিনেতা অক্ষয় কুমার হাবুলদা চরিত্রে অভিনয় করেন।
দ্য লর্ড অব দ্য রিংস: দ্য রিটার্ন অব দ্য কিং

দ্য লর্ড অব দ্য রিংস: দ্য রিটার্ন অব দ্য কিং হল পিটার জ্যাকসন রচিত, প্রযোজিত ও পরিচালিত ২০০৩ সালের মহাকাব্যিক কাল্পনিক রোমাঞ্চকর চলচ্চিত্র। এটি জে. আর. আর. টলকিনের "দ্য লর্ড অব দ্য রিংস"-এর দ্বিতীয় ও তৃতীয় খণ্ড অবলম্বনে নির্মিত। এটি "" (২০০১) ও "" (২০০২)-এর পর "দ্য লর্ড অব দ্য রিংস" ত্রয়ী চলচ্চিত্রের তৃতীয় ও সর্বশেষ কিস্তি।
২০০৩ সালের ১৭ই ডিসেম্বর মুক্তির পর চলচ্চিত্রটি সর্বকালের অন্যতম সেরা সমালোচনা ও ব্যবসাসফল চলচ্চিত্রের স্বীকৃতি লাভ করে এবং কল্পনাধর্মী চলচ্চিত্রের অন্যতম সেরা চলচ্চিত্র হিসেবে বিবেচিত হয়। এটি দ্বিতীয় চলচ্চিত্র হিসেবে বিশ্বব্যাপী ১ বিলিয়ন মার্কিন ডলার আয় করে এবং নিউ লাইন সিনেমার সর্বাধিক আয়কারী চলচ্চিত্র ও টাইম ওয়ার্নারের সর্বাধিক ব্যবসাসফল চলচ্চিত্র। ছবিটি ২০০৩ সালের সর্বাধিক আয়কারী চলচ্চিত্র এবং ইতিহাসের দ্বিতীয় সর্বাধিক চলচ্চিত্র। ২০১৮ সালের আগস্ট অবধি এটি সর্বকালের সর্বাধিক আয়কারী চলচ্চিত্রের তালিকায় ২১তম স্থান অধিকার করে।
আনোয়ারুল আবেদীন খান

আনোয়ারুল আবেদীন খান তুহিন হলেন একজন বাংলাদেশী রাজনীতিবিদ তিনি ময়মনসিংহ-৯ আসনের সংসদ সদস্য ছিলেন।
আনোয়ারুল আবেদীন খান তুহিন ময়মনসিংহ জেলায় জন্মগ্রহণ করেন। তার পিতার নাম জয়নাল আবেদীন খান এবং মাতার নাম জাহানারা খান।
আনোয়ারুল আবেদীন ২০১৪ সালের ১০ম জাতীয় সংসদ নির্বাচনে বাংলাদেশ আওয়ামী লীগের মনোনীত প্রার্থী হিসেবে ময়মনসিংহ-৯ আসন থেকে নির্বাচনে অংশগ্রহণ করে বিনা প্রতিদ্বন্দ্বিতায় সংসদ সদস্য নির্বাচিত হন।
২০১৮ সালের একাদশ জাতীয় সংসদ নির্বাচনে তিনি পুনরায় আওয়ামী লীগের নেতৃত্বাধীন মহাজোট থেকে মনোনয়ন পেয়ে ময়মনসিংহ-৯ আসন থেকে সংসদ সদস্য নির্বাচিত হন।
২০১৪ সালে দশম জাতীয় সংসদ নির্বাচনে জাতীয় সংসদ সদস্য নির্বাচিত হবার পর অনেক আলোচনা সমালোচনার জন্ম দিয়েছেন আনোয়ারুল আবেদীন খান তুহিন। ২০১৭ সালে তার বিরুদ্ধে দুর্নীতি দমন কমিশনে (দুদক), ভুয়া প্রকল্প সৃষ্টি করে তিন কোটি টাকার অধিক জিআর চাল আত্মস্বাতের ঘটনায় তদন্ত কমিটি গঠন করে।
২০২২ সালে একাদশ জাতীয় সংসদ নির্বাচনকে নিয়ে এক বিতর্কিত মন্তব্য করে সমালোচনার জন্ম দেন। সংসদ সদস্য তাঁর বক্তব্যে বলেন, ‘আমারে ভোট দিয়া কোনো দিন পাস করাইতে পারেন নাই। প্রথমবার আল্লাহ দিছে, দ্বিতীয়বার খালি গেছুইন আর আইছুইন। খুব কষ্ট হইছে না। খালি গেছুইন আর আইছুইন, যতবার পারছুইন দিছুইন। এইগুলারে ভোট মনে করি না আমি।’
ঝাড়গ্রাম বিধানসভা কেন্দ্র

ঝাড়গ্রাম (বিধানসভা কেন্দ্র) ভারতের পশ্চিমবঙ্গ রাজ্যের ঝাড়গ্রাম জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২২২ নং ঝাড়গ্রাম বিধানসভা কেন্দ্রটি ঝাড়গ্রাম পৌরসভা, বন্ধগোরা, মানিকপাড়া, রাধানগর এবং সফধারা গ্রাম পঞ্চায়েত গুলি ঝাড়গ্রাম সমষ্টি উন্নয়ন ব্লক এবং বিনপুর-১ সমষ্টি উন্নয়ন ব্লক এর অন্তর্গত।
ঝাড়গ্রাম বিধানসভা কেন্দ্রটি ৩৩ নং ঝাড়গ্রাম লোকসভা (এসটি) কেন্দ্র এর অন্তর্গত। 
২০০৬ সালের বিধানসভা নির্বাচনে, সিপিআই (এম) এর অমর বসু ঝাড়গ্রাম বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী কংগ্রেসের শিবেন্দ্র বিজয় মল্লদেবকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর মীনা সনাতনী ২০০১ সালে তৃণমূল কংগ্রেসের মাখন লাল বাঙ্গালকে পরাজিত করেন। সিপিআই (এম) এর বুদ্ধদেব ভাকাত ১৯৯৬ সালে কংগ্রেসের চৈতন্য মুর্মুকে এবং ১৯৯১ সালে কংগ্রেসের নিখিল মাইতিকে পরাজিত করেন। সিপিআই (এম) এর অবনী ভূষণ সতপতি ১৯৮৭ সালে কংগ্রেসের ভবেশ মাহাতোকে পরাজিত এবং ১৯৮২ সালে কংগ্রেসের বীরেন্দ্র বিজয় মল্লদেবকে পরাজিত করেন। সিপিআই (এম) এর রামচন্দ্র সতপতি ১৯৭৭ সালে কংগ্রেসের বীরেন্দ্র বিজয় মল্লদেবকে পরাজিত করেন।
১৯৭২ এবং ১৯৭১ সালে কংগ্রেসের বীরেন্দ্র বিজয় মল্লদেব জয়ী হন। ১৯৬৯ সালে বাংলা কংগ্রেসের পাঁচকড়ি দে জয়ী হন। ১৯৬৭ সালে নির্দলের পি. সি. ঘোষ জয়ী হন। ১৯৬২ এবং ১৯৫৭ সালে কংগ্রেসের মহেন্দ্র নাথ মাহাতো জয়ী হন।
আজীবিক

আজীবিক একটি অন্যতম মুখ‍্য ভারতীয় ধর্ম। এই ধর্ম ২০০০ বছর ভারতীয় উপমহাদেশে প্রচলিত ছিল। মক্খলি গোসালা এই ধর্মের প্রতিষ্ঠাতা। তিনি গৌতম বুদ্ধের সমসাময়িক ছিলেন।পরে তারা বুদ্ধের শিষ্য হয়ে বৌদ্ধ ধর্ম গ্রহণ করেন।
এই ধর্মের মূল বিষয় ছিল "নিয়তি" অর্থাৎ "ভাগ্য"। এই ধর্ম মতানুসারে নিয়তি সব কিছুকে নিয়ন্ত্রণ করে এবং কোনো পৌরুষাকার একে পরিবর্তন করতে পারে না।
আজীবিক ধর্ম একটি প্রাচীন ধর্ম। ছোট ছোট গোষ্ঠী হিসাবে এই ধর্ম অনেক আগে থেকে গাঙ্গেয় মধ‍্য অঞ্চলে প্রচলিত ছিল। মক্খালি গোসলা এদের একত্রিত করে একটা ধর্মীয় গোষ্ঠীতে পরিণত করেন। গোসালার আগে দুজন আজীবিক গুরু নন্দ বাচ্চা আর কিসা সনকিচ্চা নাম পাওয়া যায়। এবং গোসালা পরবর্তী যুগে পুর্ণ কাশ‍্যপ নাম পাওয়া যায়। রাজা বিম্বীসার আজীবিক ছিলেন। বাংলায় তাম্রলিপ্তে প্রচুর আজীবিক ছিলেন তা হিউয়েন সাং এর বিবরনে পাওয়া যায় ।আরেকটি মতে সাত জন মুক্ত পুরুষের উল্ল‍্যখ পাওয়া যায়। এরা হলেন — এনেজাগ্গা, মল্লরামা, মান্ডিয়া, রোহা, ভারাদায়ী, অর্জুন গোয়ামাপুত্র, মক্খালি গোসালা।
মৌর্য যুগে আজীবিক সারা ভারতে ও সিংহলে প্রচার পায়। নাগার্জুন গুহায় প্রাপ্ত অশোকের শিলালিপি এই কথার ও সমাজে আজীবিকদের প্রভাব সম্বন্ধে নিশ্চিত প্রমাণ। চীনা বৌদ্ধ গ্রন্থে ভারতে প্রতিবাদী ধর্মের মধ‍্যে বৌদ্ধের পর আজীবকদের উল্ল‍্যেখ আছে। এতেই বোঝা যায় তখন এই ধর্মের কিরকম বিস্তার ছিল। বরাহ মিহির তার গ্রন্থে আজীবিকদের জ‍্যোতিষ চর্চার উল্ল‍্যেখ করেছেন।
দক্ষিণ ভারতে আজীবিকরা প্রায় চতুর্দশ শতাব্দী অবধি ছিল এর উল্ল‍্যেখ মনিমেখলাই নামক তামিল পুস্তকে পাওয়া যায়। জৈন গ্রন্থে সর্বশেষ ১২৯২ এ আজীবিকদের উল্ল‍্যেখ পাওয়া যায়। তখন উত্তর ভারতে তারা গুপ্ত সংস্থা তৈরী করে কোন রকমে টিকে ছিল। এবং ধর্ম তখন সম্পূর্ণ রূপে বিকৃত — তন্ত্র,কালো যাদুর কবলে চলে গিয়েছিল।
যাগ-যজ্ঞ বা দেব দেবীর পূজার কোন নিয়ম তারা মানতো না, আজীবকরা বিশ্বাস করতো যে মানুষের কর্মফল অখণ্ডনীয়, এর হাত থেকে পরিত্রাণ নেই। নিয়তি মানুষের ভবিষ্যতকে আচ্ছন্ন করে রেখেছে। তারা বিশ্বাস করতো সকল মানুষকে ৮৪ লক্ষ বার জন্মগ্রহণকরতে হবে। আজীবক ধর্মমত ছিল হতাশা থেকে জ্ঞাত এবং নেতিবাচক। এতে অদৃষ্টবাদ ছিল বড়ই প্রবল। আজীবিকদের কোন ধর্মগ্রন্থ পাওয়া যায়নি। ব্রত পালন ও জীবনধারণে আজীবিক সন্ন্যাসীরা কট্টরপন্থী ছিলেন। নগ্নদেহী এসব সন্ন‍্যাসীদের ভিক্ষাই ছিল অবলম্বন। অনেক সময় তারা উপবাসের মধ্যদিয়ে স্বেচ্ছায় মৃত্যুবরণ করতেন।
৪০ ওয়াল স্ট্রিট

৪০ ওয়াল স্ট্রিট নিউ ইয়র্ক শহরের ম্যানহাটানের নাসাউ স্ট্রিট এবং উইলিয়াম স্ট্রিটের মাঝামাঝি ৭১-নয়া গোথিক অবস্থিত একটি আকাশচুম্বী ভবন। এই ভবনটি ট্রাম বিল্ডিং নামেও পরিচিত। ম্যানহাটান কোম্পানির সদর দফতরে এটি নির্মিত হয়েছিল, এই ভবনটি মূলত ব্যাংক অফ ম্যানহাটান ট্রাস্ট বিল্ডিং এবং ম্যানহাটান কোম্পানি বিল্ডিং নামেও পরিচিত ছিল।
৪০ ওয়াল স্ট্রিট বিল্ডিং টির মুল নকশা তৈরী করেছিলেন এইচ. ক্রেগ সেভারেন্স এবং সহযোগী স্থপতি যাসু মাতসুই এবং শ্রেভ ও ল্যাম্ব (পরামর্শকারী স্থপতি)। ভবনটির গঠনমূলক প্রকৌশলী ছিল পুর্ডি এবং হেন্ডারসন। আলোক সয্যার নকশা তৈরী করেছেন এডওয়ার্ড এফ. ক্যালডওয়েল এন্ড কম্পানি। এই ভবনটির উচ্চতা ছিল ৯২৭ ফুট (২৪ মিটার) পর্যন্ত পৌঁছেছে এবং এটি বিশ্বের সর্বোচ্চ লম্বা বিল্ডিং ছিল যা কয়েক মাস পরে ক্রিসলার বিল্ডিং এটাকে উচ্চতায় ছারিয়ে যায়।
৪০ ওয়াল স্ট্রিটটি মূলত ব্যাঙ্কার জর্জ এল ওহস্ট্রস্ট্রমের ৪৭ তলা বিশিষ্ট টাওয়ারের প্রস্তাব ছিল। এর অল্পসময় পরে ওহ্রাস্ট্রোম ৬০ মেগাওয়াটের জন্য তার প্রকল্পটি সংশোধন করেছিলেন কিন্তু ১৯২৮ সালে ঘোষিত ৭৯২ ফুট (২৪১ মিটার) ওলওয়ার্থ বিল্ডিং এবং ৮০৮ ফুট (২৪৬ মিটার) ক্রিসলার বিল্ডিং প্রকল্প এটিকে অতিক্রম করে। ১৯২৮ সালের এপ্রিল মাসে সেভেন্যান্সটি ৬২ ওয়াটের উচ্চতায় ৪০৪০ ফুট (২৬০ মিটার) বৃদ্ধি করে ৬২ তলা ভলিউর্থের উচ্চতা ৪৮ ফুট (১৫ মিটার) এবং ক্রিসলারের ৩২ ফুট (৯.৮ মিটার) দ্বারা অতিক্রম করবে। দুটি কাঠামো "বিশ্বের সবচেয়ে লম্বা বিল্ডিং" এর পার্থক্যের জন্য প্রতিযোগিতা শুরু করে। ৩৪ তম স্ট্রিট এবং পঞ্চম এভিনিউয়ের এম্পায়ার স্টেট বিল্ডিং ১৯২৯ সালে প্রতিযোগিতায় প্রবেশ করবে। "রেস ইন দ্য স্কাই" জনপ্রিয় মিডিয়া হিসাবে এটি সেই সময়ে বলা হয়েছিল এটি ১৯২০ এর দশকে দেশের আশাবাদের প্রতিনিধিত্ব করেছিল এতে ভবনটি বৃদ্ধি পেয়েছিল। প্রধান শহর। ৪০ ওয়াল স্ট্রিট টাওয়ারটি ১৯৪০ সালের এপ্রিল মাসে ৮৪০ ফুট (২৬০ মিটার) থেকে ৯২৫ ফুট পর্যন্ত সংশোধন করা হয়েছিল যা এটি বিশ্বের সবচেয়ে লম্বা ছিল। ১৩০ সেভারেন্স তার প্রকল্পের উচ্চতা বাড়িয়েছিল এবং তারপরে বিশ্বব্যাপী বিশ্বের সবচেয়ে লম্বা ভবনটির শিরোনাম প্রকাশ করেছিল। (এই পার্থক্যটি সম্পূর্ণভাবে বাসযোগ্য নয়, যেমন আইফেল টাওয়ার।) ৪০ ওয়াল স্ট্রিট নির্মাণ ১৯২৯ সালের মে মাসে একটি দুর্দান্ত গতিতে শুরু হয়েছিল এবং এটি বারো মাস পরে সম্পন্ন হয়েছিল।
তানভীর আহমেদ (আম্পায়ার)

তানভীর আহমেদ (জন্ম: ৩ অক্টোবর  ১৯৭২) একজন বাংলাদেশি ক্রিকেট আম্পায়ার।
তানভীর আহমেদ ২০০৫-০৬ সালে বাংলাদেশের প্রথম লিস্ট ম্যাচ এবং ২০০৭-০৮ সালে প্রথম প্রথম-শ্রেণীর ম্যাচে আম্পায়ার হন। ২০১২ সাল থেকে তিনি বাংলাদেশ প্রিমিয়ার লিগ বিপিএলের আম্পায়ার হিসেবে আছেন।
ঘরোয়া ম্যাচে কয়েকটি ক্ষেত্রের বিতর্কিত সিদ্ধান্তে তানভীর জড়িত ছিলেন এবং তিনি প্রায়ই খেলোয়াড়দের সাথে বিতর্কে জড়িত ছিলেন। ২০১৫ সালে বাংলাদেশ প্রিমিয়ার লিগে একটি গ্রুপ ম্যাচে সাকিব আল হাসান তার বিতর্কিত সিদ্ধান্তের জন্য তার প্রতি ক্রুদ্ধ হন।
২০১৮ সালের নভেম্বরে, আইসিসি আন্তর্জাতিক প্যানেলের আম্পায়ার হিসেবে নির্বাচিত হন। বাংলাদেশ ও ওয়েস্ট ইন্ডিজের মধ্যে প্রথম টি-টোয়েন্টি ম্যাচে ১৭ ডিসেম্বর ২০১৮-এ আন্তর্জাতিক আম্পায়ার হিসাবে তিনি প্রথম ম্যাচে আম্পারের দায়িত্ব পালন করেন।
উলঅর্থ বিল্ডিং

উলঅর্থ বিল্ডিং হলো ২৩৩ ব্রডওয়ে, ম্যানহাটান, নিউইয়র্ক সিটিতে অবস্থিত একটি আকাশচুম্বী ভবন। ভবনটির নকশা করেছিলেন আর্কিটেক্ট কাস গিলবার্ট এবং ১৯১০ সাল থেকে নির্মাণ শুরু করে ১৯১২ সালে এটি নির্মিত হয়েছিল। এই ভবনটিকে প্রাথমিক মার্কিনদের গ্রীষ্মকালীন ভবন হিসাবে পরিচিত। ১৯১০ সালের ১৫ই এপ্রিল ট্রেন লুথার পার্ক এস্টেট এবং অন্যান্য মালিকদের ১.৬৫ মিলিয়ন ডলারের বিনিয়োগ করেন। এই ভবনটির মূল অংশটি এফ. ডব্লিউ. ওলওয়ার্থ এবং তার রিয়েল এস্টেট এজেন্ট এডওয়ার্ড জে. হোগান কিনেছিলেন। ১৮১১ সালের ১৮ই জানুয়ারি উলওয়ার্থ এবং হোগান প্রকল্পটির জন্য মোট ৪.৫ মিলিয়ন ডলার বিনিয়োগ করে শীর্ষ স্থান অর্জন করেছিলেন। নির্মাণের এক শতাব্দীরও বেশি সময় ধরে এটি ৭৯২ ফুট (২৪ মিটার), মার্কিন যুক্তরাষ্ট্রের ১০০ টি লম্বা ভবনগুলির মধ্যে অন্যতম এবং নিউইয়র্ক শহরের ৩০ টি লম্বা ভবনগুলির মধ্যে একটি। এটি ১৯৬৬ সাল থেকে একটি জাতীয় ঐতিহাসিক ল্যান্ডমার্ক হয়েছে এবং ১৯৮৩ সাল থেকে নিউ ইয়র্ক সিটি ল্যান্ডমার্ক। 
ওলওয়ার্থ বিল্ডিংটি আর্কিটেক্ট ক্যাশ গিলবার্টের নব্য-গোথিক শৈলীতে নকশা করা হয়েছিল। প্রাথমিক ভাবে ভবনটি ৪২০ ফুট (১৩০ মিটার) উচ্চতায় ডিজাইন করা হয়েছিল অবশেষে ভবনটি ৭৯২ ফুট (২৪ মিটার) পর্যন্ত উন্নীত করা হয়েছিল। ভবনটির ১৯১৩ সালে সম্পন্ন হয়েছিল। ওয়াললর্থ বিল্ডিং ৬০ কিলোমিটার দীর্ঘ এবং ৫,০০০ টিরও বেশি জানালা ছিল।
ফজলুর রহমান পটল

ফজলুর রহমান পটল একজন বাংলাদেশী রাজনীতিবিদ ও সংসদ সদস্য। তিনি নাটোর-১ আসন থেকে চারবার সংসদ সদস্য নির্বাচিত হন।
ফজলুর রহমান পটল ১৯৪৯ সালে ২৪ এপ্রিল নাটোর জেলার লালপুর উপজেলার গৌরিপুর গ্রামে জন্ম গ্রহণ করেন। তার বাবার নাম আরশাদ আলী এবং মাতার নাম ফজিলাতুন নেছা। পাঁচভাই ও একবোনের পরিবারে তিনিই ছিলেন সবার বড়।
ফজলুর রহমান পটল লালপুর উপজেলার গৌরিপুরে প্রাথমিক ও গৌরিপুর উচ্চ বিদ্যালয় হতে ৮ম শ্রেণী পর্যন্ত পড়াশুনা করে পাবনাতে যেয়ে পড়াশুনা শুরু করেন। সেখানে স্থানীয় একটি বিদ্যালয় থেকে মেট্রিক পাস করেন এবং পাবনা এডওয়ার্ড কলেজ থেকে উচ্চ মাধ্যামিক পাস করেন। এর পর তিনি রাজশাহী বিশ্ববিদ্যালয়ে ভর্তি হন। সেখানে তিনি পরিসংখ্যান বিষয়ে পড়াশুনা করেন। ছাত্র জীবন থেকেই তিনি ছাত্র রাজনীতির সাথে যুক্ত ছিলেন।
ফজলুর রহমান পটল ১৯৭৩ সালে রাজশাহী বিশ্ববিদ্যালয় ছাত্র সংসদ নির্বাচনে বাংলাদেশ ছাত্রলীগের প্যানেল থেকে ভিপি নির্বাচিত হন। ১৯৭৮ সালে তিনি রাষ্ট্রপতি জিয়াউর রহমানের হাত ধরে বিএনপিতে যুক্ত হন। তিনি বিএনপির প্রচার সম্পাদক হিসেবে দীর্ঘদিন দায়িত্ব পালন করেন। এর পর তিনি বিএনপি চেয়ারপার্সন বেগম খালেদা জিয়ার অন্যতম উপষ্ঠো হিসাবে আমৃত্যু দায়িত্ব পালন করেন।
তিনি নাটোর-১ (লালপুর-বাগাতিপাড়া) আসন থেকে বিএনপি’র প্রার্থী হিসাবে চারবার সংসদ সদস্য নির্বাচিত হন। এর মধ্যে ১৯৯১ সালে বিএনপি সরকারের শাসনামলে যোগাযোগ প্রতিমন্ত্রী হন। এরপর ১৯৯৩ সালে সমাজ কল্যাণ প্রতিমন্ত্রী এবং ২০০১ সালে চার দলীয় জোট সরকারের সময় যুব ও ক্রীড়া প্রতিমন্ত্রীর দায়িত্ব পালন করেন।
তিনি ১৯৮৪ সালের ১৪ মে কামরুন্নাহার শিরিনের সাথে বিবাহ বন্ধনে আবদ্ধ হন। তাদের ২ ছেলে ও ২ মেয়ে রয়েছে। তারা হলেন: বড় ছেলে ইয়াসির আরশাদ রাজন, ছোট ছেলে ইস্তেখার আরশাদ প্রতীক, বড় মেয়ে ফারহানা শারমিন কাকন গৃহীনি ও ছোট মেয়ে ফারজানা শারমিন পুতুল।
ফজলুর রহমান পটল বেশ কয়েক বছর ধরে কিডনির জটিল রোগে ভুগছিলেন। তিনি দেশে বিদেশে চিকিৎসা নেন। ২০১৬ সালের ১৬ এপ্রিল চিকিৎসার জন্য কলকাতা যান। সেখানে রবীন্দ্র হাসপাতালে চিকিৎসাধীন অবস্থায় ১১ আগস্ট তিনি মৃত্যুবরণ করেন।
নিউ ডেভেলপমেন্ট ব্যাঙ্ক

নিউ ডেভেলপমেন্ট ব্যাংক (এনডিবি) ব্রিক্স দেশসমূহ (ব্রাজিল, রাশিয়া, ভারত, চীন ও দক্ষিণ আফ্রিকা) দ্বারা প্রতিষ্ঠিত একটি বহুমুখী উন্নয়ন ব্যাংক। অতীতে ব্যাঙ্কটি ব্রিক্স ডেভেলপমেন্ট ব্যাঙ্ক নামে পরিচিত ছিল। এনডিবি চুক্তির মতে "ব্যাংক ঋণ, গ্যারান্টী, ইকুইটি অংশগ্রহণ এবং অন্যান্য আর্থিক উপকরণের মাধ্যমে সরকারি বা বেসরকারি প্রকল্পগুলিকে সমর্থন করবে।" তাছাড়া, এনডিবি "আন্তর্জাতিক সংস্থা এবং অন্যান্য আর্থিক সংস্থার সাথে সহযোগিতা করবে এবং ব্যাঙ্ক দ্বারা সমর্থিত প্রকল্পগুলির জন্য প্রযুক্তিগত সহায়তা প্রদান করবে।"
ব্যাঙ্কের প্রাথমিক অনুমোদিত মূলধন $১০০ বিলিয়ন ডলারের সমান, যা ১ মিলিয়ন শেয়ারে বিভক্ত এবং প্রতিটি শেয়ারের মূল্য $১,০০,০০০ ডলার। এনডিবি-এর প্রাথমিক স্বাক্ষরীত (সাবস্ক্রাইবকৃত) মূলধন হল $৫০ বিলিয়, যা প্রদেয় শেয়ারগুলিতে ($১০ বেলন) এবং কলযোগ্য শেয়ারে ($৪০ ব্লেন) ভাগ করা হয়। ব্যাঙ্কের প্রাথমিক স্বাক্ষরীত (সাবস্ক্রাইবকৃত) মূলধন প্রতিষ্ঠাতা সদস্যদের মধ্যে সমানভাবে বিতরণ করা হয়েছিল। এনডিবি-তে চুক্তিটি নির্দিষ্ট করে যে প্রতিটি সদস্যের ভোটদানের ক্ষমতা ব্যাঙ্কের মজুত মূলধনে তার স্বাক্ষরীত (সাবস্ক্রাইবকৃত) শেয়ারগুলির সমান হবে। 
চীনের সাংহাই শহরে ব্যাঙ্কটি সদর দফতরে অবস্থিত। এনডিবির প্রথম আঞ্চলিক কার্যালয় দক্ষিণ আফ্রিকার জোহানেসবার্গে অবস্থিত।
২০১২ সালে দিল্লিতে অনুষ্ঠিত ৪র্থ ব্রিক্স সম্মেলনে শীর্ষ ব্যাংক স্থাপনের ধারণাটি প্রস্তাবিত হয়েছিল। সভায় প্রধান বিষয় ছিল একটি নতুন উন্নয়ন ব্যাঙ্ক নির্মাণ। ব্রিক্স নেতারা ২৭ মার্চ ২০১৩ খ্রিষ্টাব্দে দক্ষিণ আফ্রিকার ডারবান শহরে অনুষ্ঠিত ৫ঞ্চম ব্রিকস সম্মেলনে একটি উন্নয়ন ব্যাঙ্ক স্থাপনে সম্মত হন।
নিউ ডেভেলপমেন্ট ব্যাঙ্কের চুক্তির নিবন্ধ অনুসারে ব্যাঙ্কের প্রাথমিক অনুমোদিত মূলধন ১ মিলিয়ন শেয়ারে বিভক্ত, যার প্রতিটি শেয়ারের মূল্য $১,০০,০০০। ব্যাঙ্কের প্রত্যেক প্রতিষ্ঠাতা সদস্য প্রাথমিকভাবে $১০ বিলিয়ন ডলার দ্বারা ১,০০,০০০ শেয়ার স্বাক্ষরিত (সাবস্ক্রাইব) করেছে, যার মধ্যে ২০,০০০ টি শেয়ার প্রদেয় পুঁজির সাথে মিলিত হয়, মোট $২ ডলার এবং ৮০০,০০০ টি শেয়ায় কল্যাণযোগ্য মূলধনের সাথে মোট $৮ ডলার।
নিম্নলিখিত টেবিলের মধ্যে এনডিবি সদস্য দেশগুলির মধ্যে শেয়ারের বর্তমান বিতরণ উপস্থাপন করা হয়েছে।
মেট্রোপলিটন লাইফ ইনসুরেন্স কোম্পানি টাওয়ার

মেট্রোপলিটন লাইফ ইন্স্যুরেন্স কোম্পানি টাওয়ার যা কোলকুইটি মেটি লাইফ টাওয়ার নামে পরিচিত। ১৯০৯ সালে নির্মিত এই আকাশচুম্বী ভবনটি নিউ ইয়র্ক সিটির ম্যানহাটানের ম্যাডিসন স্কয়ার পার্ক জুড়ে ইস্ট ২৩ স্ট্রিটের সাথে সংযোগস্থলের কাছে ম্যাডিসন এভিনিউ অবস্থিত। এই ভবনটির মুল প্রকৌশলী ছিলেন নেপোলিয়ন লেবুন অ্যান্ড সন্স এবং হদ্দেন কনস্ট্রাকশন কোম্পানী। ভবনটির নকশা করেছিলেন আর্জেন্টারের স্থাপত্যিক সংস্থা। এই টাওয়ারটি ইতালির ভেনিসের ক্যাম্পানাইলের পরে তৈরি করা হয়েছে। 
মেট্রোপলিটান লাইফ হোম অফিস বিল্ডিং ("ইস্ট উইং") এর পরবর্তী সংযোজন ছিল মোট্টপলিটন লাইফ ইনসুরেন্স ভবন, যা ১৮৯৩ সালে সম্পন্ন হয়েছিল। এটি নকশা করেছেন নেপোলিয়ন লেবুন এবং সন্স। প্রাথমিক ভাবে টাওয়ারের পরিকল্পনা হয়ে ছিলো ১৯০৫ সালের জুন মাসে ঘোষণা করা হয়েছিল।
১৯০৫ সালে মেট্রোপলিটন লাইফ কোম্পানি মাদিসন অ্যাভিনিউ এর ২৪নং সড়কের দক্ষিণ-পূর্ব কোণে একটি জমি কিনেছিল যার উদ্দেশ্য ছিলো এই জমির উপর ৫৬০ ফুট (১৭০ মিটার) উচ্চু একটি ভবন নির্মাণ করা। সেই ধারাবাহিকতায় ১৯০৯ সালে মেট্রোপলিটন লাইফ ইনসুরেন্স কোম্পানি টাওয়ার নির্মাণ করা হয় এবং ভবনটি ২০০৫ সাল পর্যন্ত মেট্রোপলিটন লাইফ ইনসুরেন্স কোম্পানির আন্তর্জাতিক সদর দপ্তর হিসাবে কাজ করে। এই ভবনটি ১৯১৩ সাল পর্যন্ত বিশ্বের সবচেয়ে লম্বা বিল্ডিং ছিল। পরবর্তীতে উলঅর্থ বিল্ডিং এই ভবনটির উচ্চতা অতিক্রম করে। বর্তমানে এই ভবনটি ম্যানহাটন শহরের ৬৮ তম বৃহত্তম ভবন হিসাবে দাঁড়িয়েছে।
মিরপুর পাইলট উচ্চ বিদ্যালয়

মিরপুর পাইলট উচ্চ বিদ্যালয় কুষ্টিয়া জেলার মিরপুর শহরে অবস্থিত একটি বালক মাধ্যমিক বিদ্যালয়।‌ বিদ্যালয়টি ১৯৪৪ সালে প্রতিষ্ঠিত হয়।
বিদ্যালয়টি ১৯৪৪ সালে নিম্ন মাধ্যমিক, ১৯৫৭ সালে মাধ্যমিক স্বীকৃতি লাভ করে। বিদ্যালয়টি ১৯৫৮ সালে নিম্ন মাধ্যমিক ও ১৯৬০ সালে মাধ্যমিকস্তর এমপিওভুক্ত হয়।
মিকট্যাক

মিকট্যাল () টেক/ল্যাটেক টাইপসেটিং ব্যবস্থার একটি ক্রস-প্ল্যাটফর্ম বিতরন। সম্পর্কিত প্রোগ্রামসমূহের একটি সেটও এতে অন্তর্ভুক্ত রয়েছে। মিকট্যাক টেক/ল্যাটেক মার্কআপ ভাষা ব্যবহার করে ডকুমেন্ট প্রস্তুতের প্রয়োজনীয় হাতিয়ার সরবরাহ করে, সাথে সাথে সাধারণ টেক সম্পাদক: টেকওয়ার্কস। ক্রিশ্চিয়াম শেংকের লগইন থেকে নামটি এসেছে, মাইক্রো-কিড থেকে মিক।
মিকট্যাক উপাদানসমূহ ও প্যাকেজসমূহের নতুন সংস্করণ ডাউনলোড করে নিজেকে হালনাগাদ রাখতে পারে ও সহজ ইন্সটলেশন প্রক্রিয়া রয়েছে। সাথে সাথে তারা ব্যবহারকারীকে নতুন ডকুমেন্টের জন্যে প্রয়োজনীয় প্যাকেজ ডাউনলডের কথাও জিজ্ঞেস করে।
মিকট্যাকের বর্তমান সংস্করণ হলো ২.৯ এবং মিকট্যাক মূল পৃষ্ঠায় রয়েছে। ২.৭ সংস্করণ থেকে মিকট্যাকের জিট্যাক, মেটাপোস্ট ও পিডিএফট্যাকের জন্যে সমর্থন রয়েছে।
বোয়াব্দিল (গ্রানাডা)

আবু আব্দুল্লাহ মুহাম্মাদ বা দ্বাদশ মুহাম্মাদ ছিলেন গ্রানাডার নাসিরী বংশের শেষ শাসক। তার প্রকৃত নাম ছিল আবু আব্দুল্লাহ মহাম্মদ বা দ্বাদশ মোহাম্মদ। তবে ইউরোপের ইতিহাসে তিনি কেবল আবু আব্দিল্লাহ বা বোয়াবদিল নামে পরিচিত। নাসিরী বংশের ২২ তম ও সর্বশেষ শাসক ছিলেন বোয়াবদিল।দ্বাদশ মুহাম্মদের পিতা ছিলেন আবুল হাসান আলি। কাস্তিলের রাণী ইসাবেলা ও আরাগনের রাজা ফার্ডিন্যান্ডের ষড়যন্ত্রে বশীভূত হয়ে ১৪৮২ সালে নিজের পিতাকে ক্ষমতাচ্যুত করে তিনি সিংহাসনে বসেন। তাই তাকে আন্দালুসের বিশ্বাসঘাতকও বলা হয়। সবশেষে ক্ষমতার প্রশ্নে রাণী ইসাবেলা ও রাজা ফার্ডিন্যান্ডের সাথে দ্বন্দ্ব চরম পর্যায় অতিক্রম করলে গ্রানাডার যুদ্ধে তিনি পরাজিত এবং মরক্কোর ফেজে নির্বাসিত হন। এর সাথে সাথে স্পেনে মুসলিম শাসনের অবসান ঘটে।
দ্য লর্ড অব দ্য রিংস: দ্য টু টাওয়ার্স

দ্য লর্ড অব দ্য রিংস: দ্য টু টাওয়ার্স হল পিটার জ্যাকসন পরিচালিত ২০০২ সালের মহাকাব্যিক কাল্পনিক রোমাঞ্চকর চলচ্চিত্র। এটি জে. আর. আর. টলকিনের "দ্য লর্ড অব দ্য রিংস"-এর দ্বিতীয় খণ্ড অবলম্বনে নির্মিত। এটি "" (২০০১)-এর পর দ্য লর্ড অব দ্য রিংস ত্রয়ী চলচ্চিত্রের দ্বিতীয় কিস্তি এবং ২০০৩ সালে সর্বশেষ কিস্তি "" নির্মিত হয়।
সমালোচনামূলক সাফল্য অর্জনের পাশাপাশি চলচ্চিত্রটি বক্স অফিসেও সফলতা অর্জন করে। বিশ্বব্যাপী ৯২৬ মিলিয়ন মার্কিন ডলার আয়কারী ছবিটি সর্বকালের ৪৯তম সর্বোচ্চ আয়কারী চলচ্চিত্র এবং ২০০২ সালের সর্বোচ্চ আয়কারী চলচ্চিত্র ছিল। ছবিটি একাধিক পুরস্কার অর্জন করে এবং শ্রেষ্ঠ চলচ্চিত্রের জন্য একাডেমি পুরস্কারসহ ছয়টি বিভাগে একাডেমি পুরস্কারের মনোনয়ন লাভ করে ও শ্রেষ্ঠ ভিজ্যুয়াল ইফেক্টস ও শব্দ সম্পাদনার পুরস্কার অর্জন করে।
/ই/ (অপারেটিং সিস্টেম)

/ই/ (আগের ইলো) অ্যান্ড্রয়েড মোবাইল প্ল্যাটফর্মের স্মার্টফোনের জন্যে একটি ফ্রি ও ওপেন সোর্স অপারেটিং সিস্টেম। এটা লিনিয়াজওএসের ফোর্ক। ই ফাউন্ডেশন এর উন্নয়ন করেন, আর ই ফাউন্ডেশনের প্রতিষ্ঠাতা গেল ডুভ্যাল। /ই/ গোপনীয়তার সফটওয়্যার হিসেবে পরিচিত ও কোন মালিকানাধীন গুগল অ্যাপলিকেশন বা সেবা অন্তর্ভুক্ত থাকে না।
২০১৭ সালে ডুভ্যাল "Leaving Apple & Google: my /e/ odyssey" শিরোনামের একটা প্রবন্ধ সিরিজে, প্রথম গোপনীয়তা-ক্ষতিকারক সফটওয়্যারবিহীন অপারেটিং সিস্টেমের কথা বলেন। যার পর পর শুরু হয় কিকস্টারার গণতহবিল সংগ্রহ ক্যাম্পেইন। প্রাথমিকভাবে এর নাম ছিলো ইলো, কিন্তু স্বত্বাধিকারগত কারণে পরবর্তীকালে /ই/ করা হয়।
লিনিয়াজওএস ১৪.১-এর উপর ভিত্তি করে প্রথম বেটা সংস্করণ ১২ সেপ্টেম্বর ২০১৮তে প্রকাশিত হয়।
দ্বিতীয় বেটা সংস্করণ, লিনিয়াজওএস ১৫.১ এর উপর ভিত্তি করে ২২নভেম্বর ২০১৮ সালে প্রকাশিত হয়।
মোবাইল অ্যাপলিকেশনের একটি সেট পূর্ব থেকেই এ অপারেটিং সিস্টেমে ইন্সটল করা থাকে:
/ই/ কোন গুগল অ্যাপলিকেশন প্রাক ইন্সটলকৃত হিসেবে রাখে না।
/ই/ অনেকগুলো স্বকীয় বৈশিষ্ট্য ধারণ করে, যা লিনিয়াজওএসে নেই:
/ই/-এর হাজারও ব্যবহারকারীর একটি সক্রিয় ব্যবহারকারী ভিত রয়েছে। ব্যবহারকারীর সাথে যোগাযোগ রাখতে ও সমর্থন প্রদান করতে, /ই/ টিম টেলিগ্রাম চ্যানেল ও একটি আলোচনা ফোরাম ব্যবহার করে।
২০১৮ ফিফা ক্লাব বিশ্বকাপ ফাইনাল

২০১৮ ফিফা ক্লাব বিশ্বকাপ ফাইনাল ২০১৮ ফিফা ক্লাব বিশ্বকাপের ফাইনাল ম্যাচ ছিল, যা ২০১৮ সালের ২২শে ডিসেম্বর তারিখে সংযুক্ত আরব আমিরাতে অনুষ্ঠিত হয়েছে। এই হচ্ছে একটি আন্তর্জাতিক ক্লাব ফুটবল প্রতিযোগিতা। এটি ফিফা ক্লাব বিশ্বকাপের ১৫তম আসর, যেখানে ফিফা দ্বারা সংগঠিত ৬টি মহাদেশীয় কনফেডারেশনের বিজয়ী ক্লাবদের মধ্যে আয়োজিত একটি ফুটবল প্রতিযোগিতা; একই সাথে আয়োজক দেশের জাতীয় লীগের বিজয়ী ক্লাবও প্রতিযোগিতায় অংশগ্রহণ করেছিল।
এই আসরের ফাইনালে স্পেনীয় ক্লাব, ২০১৭–১৮ উয়েফা চ্যাম্পিয়নস লীগ বিজয়ী এবং ২০১৭ সালের চ্যাম্পিয়ন রিয়াল মাদ্রিদ (যারা এই প্রতিযোগিতার শেষ দুটি সংস্করণ জয়লাভ করেছে) এবং এমিরাতি ক্লাব, ইউএই প্রো-লীগ চ্যাম্পিয়ন আল আইনের মুখোমুখি হয়েছিল। এই ম্যাচটি ২০১৮ সালের ২২শে ডিসেম্বর তারিখে আবুধাবির জায়েদ স্পোর্টস সিটি স্টেডিয়ামে অনুষ্ঠিত হয়েছে।
রিয়াল মাদ্রিদ আল আইনকে ৪–১ গোলে হারানোর মাধ্যমে টানা তৃতীয় ও সামগ্রিকভাবে চতুর্থবারের মতো ফিফা ক্লাব বিশ্বকাপ শিরোপা জয়লাভ করেছে; এর ফলে তারা রেকর্ডধারী সর্বোচ্চ ফিফা ক্লাব বিশ্বকাপ শিরোপা জয়ী ক্লাবে (এর পূর্বে রিয়াল মাদ্রিদ এবং বার্সেলোনা রেকর্ড ৩ বারের চ্যাম্পিয়ন দল ছিল) পরিণত হয়েছে।
"নিম্নে উল্লিখিত টেবিলে, ২০০৫ সাল পর্যন্ত ফিফা ক্লাব বিশ্ব চ্যাম্পিয়নশিপ যুগ ছিল এবং ২০০৬ সাল হতে ফিফা ক্লাব বিশ্বকাপ যুগ চলমান।"
নোট: ২০১৭ সালের ২৭শে অক্টোবর তারিখে, ফিফা প্রাতিষ্ঠানিকভাবে সকল আন্তর্মহাদেশীয় কাপ বিজয়ী ক্লাবকে ক্লাব বিশ্ব চ্যাম্পিয়ন হিসেবে স্বীকৃতি দিয়েছিল, যা ফিফা ফিফা ক্লাব বিশ্বকাপের সমান মর্যাদা।
২০১৮ সালের মে মাসে, আবুধাবির জায়েদ স্পোর্টস সিটি স্টেডিয়ামটি ফাইনাল ম্যাচের মাঠ হিসেবে ঘোষণা করা হয়েছিল; এর ফলে ২০০৯, ২০১০ এবং ২০১৭-এর পর চতুর্থবারের মতো ফাইনালের মাঠে পরিণত হয়েছিল। এই স্টেডিয়ামটি সংযুক্ত আরব আমিরাতের বৃহত্তম স্টেডিয়াম এবং প্রাথমিকভাবে এমিরাতি জাতীয় ফুটবল দল এটি ব্যবহার করে থাকে। জায়েদ স্পোর্টস সিটি স্টেডিয়াম ১৯৯৬ সালের এএফসি এশিয়ান কাপ ফাইনাল আয়োজন করেছে এবং এখানে ২০১৯ সালের এএফসি এশিয়ান কাপের বেশ কয়েকটি ম্যাচ আয়োজন করার পরিকল্পনা করা হচ্ছে। ২০০ দিরহামের ব্যাংক নোটেও এই স্টেডিয়ামটি লক্ষ্য করা যায়। ৪৩,০০০-আসনবিশিষ্ট এই স্টেডিয়ামটি ১৯৮০ সালে সর্বপ্রথম চালু করা হয়েছিল এবং এখানেই ২০০৩ ফিফা অনূর্ধ্ব-২০ বিশ্বকাপ এবং ২০১৩ ফিফা অনূর্ধ্ব-১৭ বিশ্বকাপের ম্যাচ আয়োজন করা হয়েছিল।
<onlyinclude></onlyinclude>
উইলিয়াম মোল

উইলিয়াম হেনরি মোল (; জন্ম: ৩১ জানুয়ারি, ১৮৫৮ - মৃত্যু: ২৪ আগস্ট, ১৯৩৯) ভিক্টোরিয়ার ব্রাইটনে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার, আইনজীবী ও রাজনীতিবিদ ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮০ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেছেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও নিচেরসারিতে ডানহাতে ব্যাটিং করতেন উইলিয়াম মোল।
১৮৭৬ সালে ক্লেয়ারেন্স হাউজে (বর্তমানের - ওল্ড ম্যানসন নাইটক্লাব) উইলিয়াম মোল বসবাস করতেন। মেলবোর্ন গ্রামার স্কুলে অধ্যয়ন করেন। এরপর মেলবোর্ন বিশ্ববিদ্যালয় থেকে আইনশাস্ত্রে স্নাতক ডিগ্রী লাভ করেন। ১৮৭৯ সালে বারে চলে যান ও পরের বছর থেকে আইনশাস্ত্র অনুশীলন করতে থাকেন। দেউলিয়াসংক্রান্ত মামলায় কাউন্টি কোর্ট জজ হন। এপ্রিল, ১৯৩৫ সালে অবসর গ্রহণ করেন। ঐ সময় বেঞ্চে তিনি সর্বাধিক সময়ের সদস্য ছিলেন।
উইলিয়াম মোলের খেলোয়াড়ী জীবন বেশ স্বল্পকালীন ছিল। ভিক্টোরিয়ান বুশর‌্যাঞ্জার্সের পক্ষে কয়েকটি প্রথম-শ্রেণীর খেলায় অংশ নিয়েছিলেন। প্রথম-শ্রেণীর খেলোয়াড়ী জীবনের অধিকাংশই ১৮৮০ সালে ইংল্যান্ড গমনকালীন সম্পন্ন হয়।
সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ পেয়েছেন উইলিয়াম মোল। ৬ সেপ্টেম্বর, ১৮৮০ তারিখে ইংল্যান্ডের বিপক্ষে টেস্ট ক্রিকেটে অভিষেক ঘটে তার।
বিলি মারডকের নেতৃত্বাধীন অস্ট্রেলিয়া দলের সদস্যরূপে ১৮৮০ সালে ইংল্যান্ড সফরে যান। ওভালে দ্রুততার সাথে প্রথম টেস্ট অনুষ্ঠিত হয়। আঘাতপ্রাপ্ত ফ্রেড স্পফোর্থের পরিবর্তে খেলার সুযোগ পান। এগারো নম্বরে ব্যাটিংয়ে নামেন তিনি ও খেলার ষষ্ঠ বোলার হিসেবে বোলিং করেন। প্রথম ইনিংসে ৩/২৩ পান ও সফলতম বোলার হন। দ্বিতীয় ইনিংসে ৩৪ রান তুলেন। এ পর্যায়ে দলীয় অধিনায়কের সাথে শেষ উইকেট জুটিতে ৮৮ রান তুলেন দলের ইনিংস পরাজয় রোধ করেন।
স্বল্পকালীন কিন্তু রাজনীতিবিদ হিসেবে স্পর্শকাতর জীবন অতিবাহিত করেন। মুক্ত বাণিজ্যের পক্ষে অবস্থান নিয়ে ভিক্টোরিয়া রাজ্য থেকে নির্বাচনে অংশগ্রহণ করেন। তিনি ক্ষমতাসীন দলের সদস্য, দীর্ঘদিনে মন্ত্রী ও পরবর্তীকালের ভিক্টোরিয়ার মূখ্যমন্ত্রীর দায়িত্ব পালনকারী স্যার থমাস বেন্টকে পরাজিত করেছিলেন।
বিভিন্ন ধরনের দূর্নীতির সাথে থমাস বেন্টের বিরুদ্ধে অভিযোগ উঠে ও তার বিপক্ষে উপযুক্ত প্রার্থী খুঁজে পাওয়া অসম্ভব ছিল। ১৯০০ সাল পর্যন্ত আইনসভার সদস্য হন। এ সময় উইলিয়াম মোল আইন পূণর্গঠনবিষয়ক রাজকীয় কমিশন এবং কারখানা ও দোকানবিষয়ক আইনের সভাপতিত্ব করেছিলেন।
১৮৮৫ সালে জেসি অসবর্ন নাম্নী এক রমণীর পাণিগ্রহণ করেন। এ দম্পতির সন্তান অসবর্ন মোল প্রথম বিশ্বযুদ্ধে লোন পাইনে সংঘটিত গ্যালিপলি অভিযানে নিহত হয়েছিলেন।
২৪ আগস্ট, ১৯৩৯ তারিখে ৮১ বছর বয়সে ভিক্টোরিয়ার সেন্ট কিল্ডায় উইলিয়াম মোলের দেহাবসান ঘটে।